Inter-District Championship (Fiji) 1958

__NOEDITSECTION__

Fiji me football (soccer) ke 21st Inter-district Championship (IDC), 3 August aur 4 August 1958 me Suva ke Albert Park me khela gais rahaa. Fiji ke Governor, Sir Ronald Garvey, ii IDC ke open karis jisse pahile Fiji Indian Football Association ke 21st anniversary celebrate karaa gais.

 Pahila round 
100px|left|thumb|Rewa ke Shaheed Mohammed
100px|left|thumb|Lautoka ke Augustine Thoman
100px|left|thumb|Ba ke Mira Sami
Pahila round jiske etwaar, 3 August ke khela gais rahaa me Nadi aur Tailevu Naitasiri 0-0 se draw rahin. Ii game ke baad me fir se khela gais jisme Nadi 2-1 se jiit gais. Tavua, Tailevu North ke 4-0 se harais, Rakiraki, Ba ke 3-0 se harais, Suva, Rewa ke 4-1 se harais, Labasa, Navua ke 3-1 se harais aur Taveuni, Nadroga ke 1-0 se harais.

 Dusra round 
Dusra round jiske sombaar, 4 August ke khela gais rahaa me Nadi, Levuka ke 2-1 se harais, Rakiraki, Tavua ke 2-1 se harais, Lautoka, Labasa ke 7-1 se harais aur Suva, Taveuni ke 4-0 se harais.

 Semi final 
Semi finals me Lautoka, Nadi ke 4-1 se harais aur Suva, Rakiraki ke 4-2 se harais. 

 Final 
Final ke game Lautoka aur Suva ke biich me bhais. Pahila goal Lautoka ke Reddy banais, lekin thorra deri baad Suva ke Kesho ek goal banae ke game ke baraabar kar liis. Tiisra extra time me Lautoka ke Nur Mohammed ek goal banae ke Lautoka ke jitae diis. Ii rakam se Lautoka Lloyd Farebrother Trophy ke 7th time jiitis. Lautoka ke captain rahaa Chandra Bhan Singh aur jiite waala goal banae waala rahaa Krishna Reddy. Trophy ke Suva ke mayor, A. Leys present karis rahaa.

 References 
 The Rec.Sport.Soccer Statistics Foundation
 Mohit Prasad, Sixty Years of Soccer in Fiji: 1938 - 1998, Fiji Football Association, Suva, 1998
 Fiji Times, 4 August 1958
 Fiji Times, 5 August 1958

 Aur dekho 
 Fiji me football

Category:I
Category:1958
1958